তবে, শেষে এসে এটা না বলেও পারছি না, দেবশংকর অসাধারণ একজন অভিনেতা, কিন্তু তাঁর অভিনয়ে খুব সামান্য একঘেয়েমি এসে যাচ্ছে বলে মনে হল এই নাটকটি দেখে। তাঁর বিশেষ ম্যানারিজম, ‘ফিজিক্যাল অ্যাক্টিং’ (ষ্টেজময় দাপিয়ে বেড়িয়ে যেভাবে তিনি কিঞ্চিৎ উচ্চকিত সংলাপ একটানা বলে যেতে পারেন হাত পায়ের সঞ্চালনায়— সেটাকেই আমি ‘ফিজিক্যাল অ্যাক্টিং’ বলছি, অন্য কোনো পরিশব্দ জানা নেই)— যেটা তাঁর মুখ্য বিশেষত্ব— সেখানে অন্তত আমার চোখে অন্য নাটকগুলিরকিছু নাট্যদৃশ্যের খুব হাল্কা মিল পেলাম যেন। জানি না এটা আমার অনভিজ্ঞতাপ্রসূত ধারণা কি না।